Untitled Document

<!--
body {
background-color:white;
color:black;
}
.text12 {
font-family:'Times New Roman','Times','serif';
font-size:10px;
font-weight:bold;
text-decoration:none;
color:black;
}
.text13 {
font-family:'Times New Roman','Times','serif';
font-size:10px;
text-decoration:none;
color:black;
}
.text14 {
font-family:'Times New Roman','Times','serif';
font-size:10px;
font-weight:bold;
font-style:italic;
text-decoration:underline;
color:black;
}
.text15 {
font-family:'Times New Roman','Times','serif';
font-size:10px;
font-style:italic;
text-decoration:none;
color:black;
}
.text8 {
font-family:'Times New Roman','Times','serif';
font-size:10px;
font-style:italic;
text-decoration:underline;
color:black;
}
.text10 {
font-family:'Times New Roman','Times','serif';
font-size:10px;
font-weight:bold;
font-style:italic;
text-decoration:none;
color:black;
}
.para9 {
line-height:10,9px;
text-align:justify;
}
-->



Comissió d'Agricultura, Ramaderia i Pesca
realitzada el dia 25 d'octubre de 2007.
Comença la
reunió a les 12 hores i 3 minuts.
Presideix el diputat senyor Josep
Maria Pañella Alcàcer.
Reunió número 3.

Proposició no de llei sobre la
promulgació d'un decret d'ajudes extraordinàries
dirigides als sectors agraris afectats per la pedregada d'agost de
2007, presentada pel Grup Parlamentari Esquerra Unida-Bloc-Verds-IR:
Compromís (RE número 1.
890, BOC número 13)

El senyor president:

(Inoïble) .
.
.

(La senyora secretària passa llista per tal de
comprovar l'existència de quòrum)

Comencem el primer punt, que és lectura i
aprovació, si s'escau, de l'acta de la reunió
anterior.
Tots els senyors diputats i diputades la tenen en la seua
carpeta.
Si tenen alguna observació a fer al respecte i, si no,
procedim a la votació.
Per assentiment.

Arribat a este punt, indubtablement, jo he
d'abandonar la presidència perquè precisament els dos
punts que hi ha en l'ordre del dia són punts que presenta el
meu grup i, per tant, he de defensar-los.
Aleshores, es farà
càrrec el senyor vicepresident de la presidència.

(Ocupa la presidència el vicepresident de la
comissió, senyor Eduardo Ovejero Adelantado)

El senyor vicepresident:

Señorías,
comenzamos el punto número dos, que es toma en consideración
de la Proposición no de ley sobre la promulgación de un
decreto de ayudas extraordinarias dirigidas a los sectores agrarios
afectados por la granizada de agosto de 2007, presentada por el Grupo
Parlamentario Esquerra Unida-Bloc-Els Verds.

Tiene la palabra el señor Pañella.

El senyor Pañella Alcàcer:

Moltes gràcies.

La motivació és clara, ja se va dir
inclús en altres intervencions que hem tingut ací i en el
plenari ja s'ha citat.
Pense que és important, és
urgent que amb la màxima rapidesa se puga fer un decret per a les
ajudes en relació a les pedregades que vam tindre.
Ho dic
perquè a més hi ha una situació pendent, que cada
vegada que parle d'això la cite, que són les ajudes
dedicades a la cirera, precisament per les adversitats
climatològiques que hi han hagut també al llarg de
l'any.
Estes ajudes tenen.
.
.
Es té des de la conselleria fa
mesos un esborrany de decret, però que no acaba d'eixir.
I ho
lligue perquè realment, territorialment, hi ha llocs on se sumen el
problema de la pedregada i el problema de la cirera i cauen en el mateix
territori.
Per tant, és importantíssim precisament que donem
una solució quan realment hi ha poblacions que pràcticament
els recursos econòmics basats en l'agricultura han desaparegut
pràcticament al cent per cent.

Eixa és la sol·licitud, la
sol·licitud és que realment se faça un decret
ràpidament, el més ràpid possible -i agarre
paraules del programa del Partit Popular-, que aquelles ajudes que
realment tarden no serveixen per a res.
I, per tant, jo pense que
això és una situació que haguera hagut de ser
d'urgència i que estem a mesos d'haver-se produït
el problema i encara no s'ha donat solució.
I, per tant,
reclamem que estes ajudes vagen en diverses línies tant en ajudes
directes als llauradors, ajudes directes que moltes vegades tenen la
temptació que siguen a base de préstec.
I cal recordar que la
situació del camp valencià, la situació de
l'agricultor valencià no li va permetre un endeutament
superior al que en este moment ja té.

Per tant, estem parlant d'ajudes directes
basades sempre, lògicament, als productors.
Estem parlant
d'ajudes per al que és la millora
d'instal·lacions o el refer les instal·lacions tant
pròpiament agrícoles com d'edificacions que han sigut
afectades, com maquinàries que podrien ser en estos casos.
Demanem
també que el sistema siga el més simple possible, demanem que
el sistema siga el més simple possible i que hi haja un accés
ràpid a tot ell.
Demanem que hi haja també desgravacions
fiscals, a més de l'IRPF i sobretot el tram autonòmic
on tenim nosaltres, diguem, una capacitat de decisió.

I, per tant, en eixa amplitud de mires, ja dic,
sobretot, com ja he dit, per recapitular, no crec que s'haja de fer
molt més llarg, és dir simplement que amb la màxima
rapidesa hi haja un ventall d'ajudes directes als agricultors
afectats per esta pedregada.

Moltes gràcies.

El senyor vicepresident:

Gracias, señor
Pañella.

A la Mesa de la comisión ha llegado, por parte
del Grupo Parlamentario Popular, una enmienda.
.
.
(Remors) Es para el siguiente
punto del orden del día.
De acuerdo.
Perdón.

Tiene la palabra el portavoz del Partido Socialista,
el señor Lozano.

El senyor Lozano i Pastor:

Gràcies, senyor
president.

Senyories.

El Grup Parlamentari Socialista va a votar a favor de
la proposta, encara que entenem o ens haguera agradat que haguera estat un
poquet més especificada quant a les qüestions.
Perquè,
per un costat, en l'etapa socialista començàrem tot el
tema de les assegurances agràries que cobrien una part i que
després el Partit Popular ha seguit també mantenint.
I eixa
part és la que quedaria coberta, tot el que serien les
pèrdues produïdes en la producció.

No obstant, sí que m'agradaria apuntar,
com altres vegades i  en altres ocasions hem fet ja en esta
comissió quan hem tingut qüestions d'este tipus, les
coses que no estan contemplades en el que serien les assegurances i que
caldria prendre nota per a intentar incidir, com serien: els danys
produïts en els camins i en tot el que són infraestructures
públiques.

En segon lloc, unes ajudes que anaren directament a
aquells arbres que per conseqüència de les pedregades
s'hagueren vist afectats en la seua llenya i que, lògicament,
afectaria a l'any següent en la seua producció.
I altres
vegades ja s'ha fet, tot el que serien ajudes a partir dels
fitosanitaris perquè cicatritzen amb condicions.

I també podrien en el decret contemplar unes
ajudes a través dels ajuntaments per a pal·liar l'atur
estacional que es puga produir en estos pobles, que és veritat que
cada vegada hi ha menys llauradors i és veritat que n'hi ha
més gent de fora que ve a fer-los.
Però que, no obstant,
n'hi ha ahí uns quants jornals que se perden, perquè
sobretot les cooperatives no tenen capacitat, tenen les despeses fixes, es
mantenen encara que tinguen inactivitat com a conseqüència de
no tindre produccions amb les quals estar treballant.

Per totes estes raons, que jo crec que són
òbvies i importants, i sobretot perquè la situació del
camp, i sobretot més que del camp dels llauradors, no és la
millor que està travessat el llaurador, homes i dones del camp,
seria bo que s'aprovara este paquet de mesures per a solucionar els
problemes produïts per la pedregada.

Gràcies.

El senyor vicepresident:

Muchas gracias,
señor Lozano.

Por parte del Grupo Parlamentario Popular tiene la
palabra su portavoz, señor Giner.

El senyor Giner Giner:

Moltes gràcies,
senyor president.

Jo albergava l'esperança, i li ho dic
sincerament, -il·lús de mi- que este punt el
retiraria vosté en representació del seu grup.
Perquè
no tan llarg com ahir mateixa es va produir un debat en referència
clara al mateix contingut.
I per part de la senyora consellera ja es va
deixar ben patent que la conselleria estava realitzant l'estudi del
que havia de ser l'ordre que tindria la immediata publicació
en breu en el diari oficial de la Generalitat valenciana.
Per tant, per
això li dia que albergava eixa esperança, perquè, amb
coherència en el debat produït ahir i per economia de temps,
allò lògic és que este punt almenys, no tant el
següent, seria retirat per part del seu grup, ja que estem reiterant,
reproduint, un debat i una informació que ja es va donar amplament
en el context del ple d'ahir per la vesprada.

Vosté tan sols ha introduït una novetat,
per qualificar-la d'alguna manera, però que no està
plasmada en el contingut de la proposta que es planteja, que es fera amb
més rapidesa, a nivell de desig.
També es va manifestar ahir
al ple.
Per tant, ahir la mateixa consellera d'Agricultura va fer
menció de les ajudes que s'estan estudiant, que s'estan
arbitrant per part de la Conselleria d'Agricultura, que van a vore la
llum molt prompte en el diari oficial de la Generalitat.
I va fer
menció, i vull expressar-ho clarament, -reiterar eixe fet
ací en la comissió- que eren ajudes que venien
-ho va dir literalment- a complementar -les
d'assegurances-, que anaven molt més enllà de les
assegurances i que havien de ser enteses així, com a
complementàries, un poc al fil del que plantejava com a inquietud el
representant del Grup Socialista.

Per tant, el meu grup considera que este tema no
és procedent.
Ja l'ordre de la conselleria està en
tramitació, en tramitació administrativa ordinària, i
està pendent de la immediata publicació, com ja li
assenyalava anteriorment.

A més, anirà més enllà
inclús del que es planteja en esta proposició no de llei, un
poc en la línia del que després tindrem ocasió de
debatre, que hem introduït en una esmena que li hem plantejat al seu
grup, que espere que admeta.
I, per tant, esta proposició no de
llei, jo el que li demanaria al senyor representant del Grup
d'Esquerra Unida és que la retirara.
En cas contrari, el meu
grup votarà en contra per les raons expressades.

Moltes gràcies, senyor president.

El senyor vicepresident:

Gracias, señor
Giner.

Para réplica, señor Pañella.

El senyor Pañella Alcàcer:

Comence pel final.
No,
retirar-lo no.
Si vostés admeten que ja s'està
treballant en eixa línia és una confirmació de
què és necessari.
La proposició estava presentada en
el seu moment i pense que de forma necessària i aixina està
en la comissió, perquè s'ha presentat en temps i forma.
I el fet que ahir parlàrem, realment parlem de moltes coses moltes
vegades.
Perquè jo també, com li he dit i li he de recordar,
he parlat del decret de les ajudes i els efectes que ha tingut sobre el
cultiu de la cirera.
Eixes ajudes, això va passar abans de la
present legislatura, ho he dit diverses vegades, i l'esborrany
està en la mateixa situació que estava i no acaba de
publicar-se i per tant ahí no tenim cap solució.

Jo he dit abans i reitere paraules, perquè
preferisc utilitzar moltes vegades arguments que vostés mos fan i
per quan coincidim sobretot, sobretot quan vostés diuen que una
ajuda fora de temps no és una bona ajuda.
I en este tema hi ha hagut
ja temps per a estar.
És a dir, el que ahir es digueren i hi haja
voluntat i hi hagen accions, ratifique a més que pense que la tasca
que estem fent ací és positiva.
De fet, les preguntes estaven
presentades i això ha servit, pense que sí, per a traure el
tema i que això incentivara eixes actuacions, me pareix molt
bé.

Per tant, jo pense que hi ha un aspecte, i és
la màxima rapidesa.
Jo pense que el tema d'ací
és que això està presentat en temps i forma, si estan
d'acord s'aprova i si no estan d'acord no
s'aprovarà.
No obstant, tenen la llibertat, indubtablement,
tots els grups de fer-ho.

Sobre el que vosté em deia, senyor Lozano,
efectivament, jo podria estar d'acord que podria haver fet una major
amplitud en l'expressió.
Se va intentar en el seu moment per
accions també de la situació, quan és esta
situació una situació d'urgència i la
màxima rapidesa és la que li va a donar efectivitat a les
ajudes o no.
Per tant, se va plasmar la intencionalitat.
Indubtablement es
podria haver fet, però tampoc queda res, perquè se plasma la
intencionalitat i a partir d'ahí es veu que el procés
és el que ara el senyor Giner ens estava dient, que se fa una
proposta de decret, un esborrany que se negociarà, supose, amb les
organitzacions professionals agràries, que se parlarà amb
ells.
I ahí és on se poden introduir tots els punts que
nosaltres podríem dir-ne molts i deixar-mos molts i ahí
estaria.

Per tant, jo pense que la votació és
procedent, i per tant la mantinc.
Els agraïsc la seua postura al
respecte.
I, reconeixent que efectivament en el debat d'ahir la
consellera va parlar d'estos temes, pense que no està de
més que arribem a la seua votació perquè és on
manifestem la nostra voluntat de tirar endavant o no.
I açò
està presentat.
Jo ho entendria si açò ho haguera
presentat després del debat d'ahir, però estava
presentat prèviament.
I, per tant, considere que sí que
s'ha de prendre en consideració.

Gràcies.

El senyor vicepresident:

Gracias, señor
Pañella.

Tiene la palabra el
señor Giner.

El senyor Giner Giner:

Moltes gràcies,
senyor president.

És que posa vosté en dubte el que es va
comunicar per part de la consellera respecte a la immediata
publicació de l'ordre?
Jo crec que no es pot posar en dubte.
Evidentment, vosté va presentar una proposició no de llei amb
anterioritat al debat que es va produir ahir, però en un
règim parlamentari normal, i en esta institució com en
qualsevol altra, quan es produïxen uns fets afegits a les
circumstàncies, com és el cas, perfectament és normal
i procedent plantejar, com ha fet el meu grup, la retirada d'esta
proposició no de llei.

Mire vosté, vosté planteja en esta
proposició no de llei que es promulgue un decret d'ajudes
extraordinàries dirigides als sectors agraris afectats per la
pedregada d'agost del 2007.
Me pareix molt bé.
Vosté
demana això en un moment determinat.
Però és que a
posteriori, i ahir en el debat, això expressament, eixe decret
d'ajudes expressament, i ampliat, va ser anunciat en el Ple de Les
Corts per part de la senyora consellera.

En eixe sentit, li plantejava -crec que de
manera coherent- que el més raonable és que
vosté retirara esta proposició no de llei, perquè el
que pretén vosté, ja s'ha fet públic, ja
s'està portant a cap per part de la Conselleria
d'Agricultura.
El que es va dir ahir en el ple per part de la
consellera no és baladí.
És va anunciar la immediata
publicació, precisament el que vosté demanava.
És obvi
que, per tant, està de més la proposició.
Està,
per altra part, en el perfecte dret vosté, en representació
del seu grup, de mantindre la proposició no de llei; però
mosatros també estem en el nostre dret, entenent les raons que acabe
d'exposar-li, de votar en contra d'eixa proposició no de
llei per entendre que és improcedent i que es produïx en un
moment en què el que es demana ja està fet per part de la
conselleria i va a tindre una immediata publicació el decret que
sustenta la seua proposició.
No res més.

Moltes gràcies, senyor president.

El senyor vicepresident:

Muchas gracias,
señoría.

Pasamos a la votación de este punto
número 2.
¿Votos a favor?
7.
¿Votos en contra?
8.
¿Abstenciones?
Ninguna.

Proposició no de llei sobre
l'aplicació de reduccions de les càrregues fiscals al
sector agrari valencià afectat per la pedregada caiguda en agost de
2007, presentada pel Grup Parlamentari Esquerra Unida-Bloc-Verds-IR:
Compromís (RE número 1.
891, BOC número 13)

El senyor vicepresident:

Pasamos al punto número 3 del orden del
día, que es toma en consideración de la Proposición no
de ley sobre la fijación de reducciones de las cargas fiscales al
sector agrario valenciano afectado por la granizada caída en agosto
de 2007, presentada por el Grupo Parlamentario Esquerra Unida-Bloc-Verds-IR:
Compromís.

Tiene la palabra el señor Pañella.

El senyor Pañella Alcàcer:

Sí, molt breument, perquè les
argumentacions són les mateixes que hem dit abans.
I el fet
d'anar en dos proposicions no de llei és perquè una
afecta el Consell i l'altra afecta el govern de l'estat.
Per
tant, les motivacions són les mateixes, simplement la
proposició va en mires d'allò que li correspon a
l'estat per les competències que té.
Per tant, va
separat i no vaig a estendre'm més en els raonaments
perquè són exactament els mateixos.

El senyor vicepresident:

Muy bien.
Muchas gracias,
señor Pañella.

Ahora sí toca comunicar a la comisión
que hay presentada ante la Mesa de la Comisión de Agricultura una
enmienda por parte del Grupo Parlamentario Popular.

Para su defensa, tiene la palabra el señor
Giner.

El senyor Giner Giner:

Sí, també molt breument.

Jo crec que és meridianament clara
l'esmena que proposa el nostre grup, que, en síntesi, el que
reclama és que, mantenint el sentit i l'esperit de la seua
proposició no de llei -que ja li avance que estem completament
d'acord-, s'introduïra que s'apliquen eixes
reduccions de càrregues fiscals al sector agrari valencià,
afectant no tant sols les pedregades del mes d'agost, sinó
també les de setembre.
No res més.

El senyor vicepresident:

Sí, muchas
gracias, señor Giner.

Por parte del señor Pañella, ¿se
acepta la propuesta?

El senyor Pañella Alcàcer:

No hi ha cap problema, s'accepta indubtablement
(inintel·ligible) .
.
.
s'amplie.

El senyor vicepresident:

Entonces,
señorías, si les parece, suspendemos un minuto y aclaramos.
¿Vale?
Gracias.

Los portavoces, por favor.

(Se suspén la reunió a les 12 hores i 20
minuts)

(Es reprén la reunió a les 12 hores i 26
minuts)

El senyor vicepresident:

(Inoïble) .
.
.
enmienda que pasamos a leer, y pasaremos a
votación, y luego ya cada portavoz tendrá derecho a un turno
de explicación.

«Las Cortes Valencianas instan a la Conselleria
de Agricultura, Pesca y Alimentación para que ésta inste al
gobierno de la nación para que se aplique la reducción de las
cargas fiscales al sector agrario valenciano, relativas a las pedregadas de agosto y
septiembre de 2007.
»

Por lo tanto, señorías, pasamos a
votación.
¿Votos a favor?
Pues por unanimidad se aprueba.

Ahora tienen tres minutos.
.
.
, bueno, el tiempo que
ustedes consideren, los portavoces de los grupos.
Y empezamos por el
señor Pañella, del Grupo Compromís.

El senyor Pañella Alcàcer:

Gràcies, senyor president.

Simplement el que cal dir és que pensem que ha
arribat a bon port i que pense que és important el fet que ens unim
davant d'esta situació.
Les meues paraules sempre han estat
des del primer dia que la situació de l'agricultor, no vull
dramatitzar, però és una situació molt difícil,
i per tant agarrant la necessitat de les ajudes, sobretot quan estan en
estos moments.
.
.
, sobretot perquè són cultius que afecten
zones moltes vegades que les seues possibilitats econòmiques
són molt limitades.
Per tant, pensem que és important,
important actuar i actuar ràpidament.
En este cas estem tots de
comú acord al govern de la nació per tal que, a la
màxima rapidesa també, traga les condicions
necessàries per tal de poder ja tindre les desgravacions
necessàries a partir del primer moment.

No crec que falte fer cap afirmació.
Estem
d'acord.
Estem d'acord també en les correccions que des
del Partit Popular se'ns han posat.
És una ampliació
i.
.
.
la que ens ha fet també el PSOE per una (inintel·ligible) .
.
.

Per tant no hem de dir res més que agrair a
tots la postura i fer força perquè açò.
.
.
, i
demanem perquè es faça tota la força possible
perquè açò siga real.

Moltes gràcies.

El senyor vicepresident:

Muchas gracias,
señor Pañella.

Por parte del Grupo Socialista, el señor
Lozano tiene la palabra.

El senyor Lozano i Pastor:

Gràcies,
president.

Sí, mosatros hem votat que sí, a
més hem recolzat la moció que hem fet entre els tres
perquè, lògicament, ja és habitual que sempre que
ocorren estes qüestions el Ministeri d'Hisenda, a nivell de
l'estat, intervé en tot el que són els impostos que
afecten els llauradors en els dos vessants: en el que és la
reducció dels mòduls i el que és l'IBI, que
després compensa als ajuntaments.
Per tant, hem votat que sí.

I sobretot m'agradaria dir que la
diferència entre mosatros i el Partit Popular és que
és en la primera, perquè senzillament estàvem
recolzant el mateix que ha fet la senyora consellera, o que diu que anava a
fer.
No sé per què vostés han votat que no.
Perquè, de veritat, si és el mateix, més força
farem si li diguem a la consellera que estem tots d'acord que ho
porte a cap més recolzada se trobarà i millor ho
faríem entre ells.

Lògicament ací, almenys mosatros ho
entenem aixina, mos plantegem i diem que sí perquè volem ser
solidaris amb els llauradors i sobretot ser lleials amb el govern
valencià, perquè de vegades mos fa l'efecte que la vara
de mesurar que se té és diferent quan és pa d'ací o quan
és pa d'allà.

Per tant, en este cas jo els agrairia que una altra
vegada tingueren en compte estes qüestions, perquè jo crec que
és bo que treballem tots en la mateixa línia, per vore com
resolem els problemes dels llauradors i ramaders i llauradores d'esta
terra.

Moltes gràcies.

El senyor vicepresident:

Muchas gracias,
señor Lozano.

Por parte del Grupo Parlamentario Popular,
señor Giner.

El senyor Giner Giner:

Moltes gràcies, senyor president.

Jo crec que em faig portaveu del sentir
d'alguns membres d'esta comissió, si li agraïm que
de tant en tant es faça algun valencianisme com el que ha fet
vosté, acostumats a molts castellanismes en què incorreguem
moltes vegades tots.
(Rialles)

El meu grup ha votat a favor sense dubtar
d'esta proposició no de llei.
Però la diferència
entre la posició del meu grup i la del Partit Socialista, al fil de
la intervenció del senyor Antonio Lozano, és important,
és substancial.
Perquè en la proposició anterior jo he
manifestat clarament que la consellera no sols va anunciar, sinó que
a més va dir que era immediata la publicació del que es
pretenia en la proposició no de llei anterior.
Immediata la
publicació del decret.
Ara, mosatros, com a grup, estem desvanits de
vore que s'ha produït una unanimitat en este punt.

Perquè, miren vostés, resulta
absolutament intolerable el tracte discriminatori que ha patit la Comunitat
Valenciana -igual que vosté coneix molt bé el
món de l'agricultura- per part del govern de
l'estat en esta matèria, precisament en esta matèria.
Un tracte discriminatori que a totes llums és innegable.
Quan en
supòsits -i ho saben-, quan en supòsits
semblants, pareguts, de pluges, de gelades o de pedregades s'ha vist
afectat el sector agrari d'altres comunitats autònomes, de
comunitats autònomes distintes de la valenciana, el govern central
ha acudit en auxili -i està molt bé-
d'eixes comunitats autònomes, d'eixos agricultors, amb
ajudes concretes, directes, amb beneficis fiscals, reduccions de
l'IRPF, de l'IVA o de l'IBI, com assenyalava en la seua
intervenció el senyor Lozano.
I no diga que no, perquè li puc
donar exemples.
No, és que li puc donar exemples.
(El senyor Lozano diu: «No és veritat.
») Sí, mire, li vaig a donar un exemple molt clar,
que demostra que el que jo estic dient és veritat, que demostra que
el que jo estic dient és veritat.

Després de les tempestes de maig de 2007,
després d'eixes tempestes, a Castella-la Manxa, per ficar-li
un exemple, o a Castella-Lleó, o en Madrid o en Extremadura va ser
precisament -fixe's vosté, senyor Lozano-, va ser
precisament la vicepresidenta, senyora Fernández de la Vega,
precisament la vicepresidenta, la que va firmar la proposta d'un
reial decret llei pel qual es venia en auxili dels agricultors
d'eixes comunitats autònomes.
I li reitere que em pareix molt
bé, que em pareix molt bé.
Però també em
pareixeria molt bé que els agricultors valencians tingueren un
tracte idèntic o paregut, almenys paregut.

La senyora vicepresidenta, que és cap de
llista del seu partit per València per a les pròximes
eleccions, ¿no considera la senyora vicepresidenta que els
agricultors valencians, que els nostres agricultors són exactament
igual de mereixedors que tinguen iniciatives al seu favor com estes que jo
li he relatat, tal com ha fet amb els agricultors de Castella-la Manxa, o
Castella-Lleó, o Extremadura o Madrid en situacions
d'adversitat paregudes a les que hem sofrit mosatros ara?
I mentres
aleshores va tindre eixe tracte, ara no l'hem tingut.

Per això jo em felicitava en nom propi i en
nom del meu grup que s'haguera suscitat una unanimitat respecte a
l'hora de reclamar el que és nostre.
.
.

El senyor vicepresident:

Señor Giner.
.
.

El senyor Giner Giner:

.
.
.
com a valencians.

Moltes gràcies, senyor president.

El senyor Lozano i Pastor:

Gràcies,
president.

El senyor vicepresident:

Pide la palabra por el
grupo parlamentario el señor Lozano.
Tiene un minuto.

El senyor Lozano i Pastor:

Sí, tengo
suficiente, tranquilo.

Mire, senyor Giner, jo puc entendre que estem en
campanya electoral i que vosté portava el guió escritet,
perquè havia de dir el que havia de dir.

A partir d'ahí li vull dir una
qüestió.
Vostés.
.
.
És que vosté partix de
la base que el que diu la consellera va a missa.
Vostés encara no
han pagat els danys que se van produir en la gelada de 2005, de febrer.
Encara queden llauradors que encara no han cobrat.
I vostés estan
dient que Madrid?
Madrid quan va vindre eixe problema no sols va
intervindre en les assegurances, que vosté sap, i si no ho sap li ho
dic jo, que el 50% de les ajudes a les assegurances vénen del
Ministeri d'Agricultura, sinó que a més va intervindre
en mòduls i va intervindre a IBI.
I vosté ve ací ara,
en campanya electoral, donant-mos lliçó?
Tant de bo me
l'haguera donat al revés; en la primera haver-la també
recolzat perquè anava en la mateixa línia de cara als
llauradors.
Però vostés ara no estan en eixa campanya de
resoldre els problemes dels hòmens i dones del camp.
Estan ara en
l'altra campanya, en l'electoral, que significa ficar a caldo i
tot el que faça falta contra Madrid i contra la nostra portaveu, que
li he de dir que és la millor que podíem tindre els
socialistes en la pròxima campanya.

Gràcies.

El senyor vicepresident:

Muy bien, señor
Lozano, muchas gracias.

El senyor Giner Giner:

Senyor president.

El senyor vicepresident:

Señor Giner, ya
para terminar.

El senyor Giner Giner:

Moltes gràcies.

Jo no estic en campanya electoral.
Em pense que ja
m'he fet fins i tot massa major per a estar en campanya electoral.
Però m'alegre molt, perquè escoltant-lo a vosté
dóna la impressió que la senyora vicepresidenta ha de ser una
persona molt preocupada per les nostres qüestions, i particularment
per l'agricultura.
Sí, sí, sí, molt preocupada i
molt assabentada de la realitat valenciana.
Només que fa errors
d'un milió de diferència doblant.
.
.
Però
bé!
En tot cas, jo no estic en campanya.

Jo li he reiterat que n'hi ha una
diferència, i li torne a dir que eixa diferència és
substancial.
Vosté ha dit que li haguera agradat que haguérem
votat en la primera proposició.
La primera proposició era
infumable després d'haver-se produir el debat que es va
produir ahir.
(Remors) I, per tant, el més coherent és que s'haguera
retirat.
(Remors)
La diferència, la diferència és que el que es demanava
en la primera proposició ja està concedit i ja està en
marxa.
I vosté sap, i li ho recordaré, li regalaré una
fotocòpia del diari oficial de la Generalitat valenciana quan isca
publicat el decret.
(El senyor Lozano diu:
«No cal.
») Eixa és la
diferència respecte a esta segona.
Perquè front a una
acció del govern i de la Conselleria d'Agricultura que fica en
marxa un decret que vostés demanen, ja està en marxa i a punt
de vore la llum, està la deixadesa, l'oblit.
.
.

El senyor vicepresident:

Señor Giner.
.
.

El senyor Giner Giner:

.
.
.
-acabe-, l'oblit del govern
central que, mentres en altres comunitats, com jo li he dit, ha pres
decisions, accions i ajudes, i ací no les ha pres.

El senyor vicepresident:

Señor Giner, es
que ya se le ha pasado el tiempo.

El senyor Giner Giner:

Moltes gràcies.

El senyor vicepresident:

Señorías,
levantamos la sesión.

(S'alça la sessió a les 12 hores i
36 minuts)